open-index/open-wikipedia-markdown huggingface dataset:
พระทุรคา

**พระทุรคา** (, ) เป็นเทวีองค์สำคัญในศาสนาฮินดู บูชาในฐานะปางหลักหนึ่งของมหาเทวี ถือว่าพระทุรคาเป็นเทวีแห่งการปกปักรักษา, พลังอำนาจ, ความเป็นมารดา, การทำลายล้าง และการสงคราม

ตำนานพระทุรคามีจุดศูนย์กลางอยู่ที่การรบของพระนางกับอสูรและพลังอำนาจชั่วร้ายที่เป็นภัยแก่ความสงบสันติ ความเจริญ และธรรม พระนางจึงเป็นภาพแทนของความดีชนะความชั่วร้าย เชื่อกันว่าพระทุรคาจะปลดปล่อยความเกรี้ยวกราดของพระนาง (divine wrath) ต่อผู้ที่มีจิตใจชั่วร้าย หรือเพื่อการปลดปล่อยผู้ที่ถูกกดขี่ และนำมาสู่การทำลายล้างเพื่อสนับสนุนการสร้างสรรค์ พระทุรคาถูกมองว่าเป็นเทวมารดาและมักแสดงในรูปสตรีรูปงามขี่เสือหรือสิงโต มีมือจำนวนมากถืออาวุธครบมือ และมักแสดงพระนางมีชัยเหนืออสูร มีการบูชาพระนางอย่างกว้างขวางในลัทธิศักติ ซึ่งเป็นนิกายในศาสนาฮินดูที่บูชาเทวสตรีเป็นหลัก และยังคงความสำคัญในนิกายอื่นเช่นลัทธิไศวะและลัทธิไวษณพ

คัมภีร์เล่มที่สำคัญที่สุดของนิกายศักติ เทวมหัตมยะ และเทวีภควตปุราณะ สรรเสริญเทวีในฐานะผู้สร้างสรรค์จักรวาลแรกเริ่ม และในฐานะพรหมัน หรือความสัตย์จริงสูงสุด พระทุรคาถือเป็นหนึ่งในห้าเทพเจ้าที่มีศักดิ์เทียมกันในคติปัญจยาตนบูชาของธรรมเนียมสมารตะ มีการบูชาพระทุรคาเป็นพิเศษหลังการเก็บเกี่ยวในฤดูใบไม้ผลิและฤดูใบไม้ร่วง โดยเฉพาะอย่างยิ่งในเทศกาล เช่น ทุรคาบูชา, ทุรคาษฏมี, วิชัยทัศมี, ทีปาวลี และ นวราตรี

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Sen Ramprasad (1720–1781). *Grace and Mercy in Her Wild Hair: Selected Poems to the Mother Goddess*. Hohm Press. .
* 
*
* 
*
*
*

หมวดหมู่:พระปารวตี
หมวดหมู่:เทวีในศาสนาฮินดู
สตี

**สตี** *(Sati)* สามารถหมายถึง
* พระนามหนึ่งของ พระแม่อุมาเทวี
* สตี (พิธีกรรม)  เป็นพิธีเผาตัวตายตามสามีของหญิงหม้ายชาวอินเดีย ตามความเชื่อในศาสนาฮินดู
หม่อมเจ้าวงษ์มหิป ชยางกูร

**หม่อมเจ้าวงษ์มหิป ชยางกูร** (19 เมษายน พ.ศ. 2452 – 19 สิงหาคม พ.ศ. 2530) อดีตเอกอัครราชทูตไทยประจำประเทศเนเธอร์แลนด์ สาธารณรัฐฟิลิปปินส์ และรักษาการผู้อำนวยการโรงเรียนเตรียมอุดมศึกษา เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมถม

## พระประวัติ
หม่อมเจ้าวงษ์มหิป ชยางกูร คนส่วนมากมักจะเรียกท่านว่า "ท่านวงษ์" เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมถม เมื่อวันที่ 19 เมษายน พ.ศ. 2452 ในปลายรัชสมัยพระบาทสมเด็จพระจุลจอมเกล้าเจ้าอยู่หัว มีโสทรภราดาและโสทรภคินี 4 องค์ ดังนี้
*ประไพพงศ์ ศิริเวทิน
*หม่อมเจ้าทิพย์ลักษณ์สุดา ชยางกูร
*หม่อมเจ้าโสภาเพียงจันทร์ จันทรทัต
*หม่อมเจ้าสรรพไชยา ชยางกูร

หม่อมเจ้าวงษ์มหิปเสกสมรสกับหม่อมแมรี่ ชยางกูร ณ อยุธยา มีโอรส 2 คน คือ
#หม่อมราชวงศ์อรรควงษ์ เอกเซล ชยางกูร
#หม่อมราชวงศ์พงษ์ชัย แพทริก ชยางกูร

และเสกสมรสอีกครั้งกับหม่อมละไม ชยางกูร ณ อยุธยา (สกุลเดิม จันทร์งาม) โดยพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ กรมพระยาชัยนาทนเรนทร เสด็จแทนพระองค์ไปพระราชทานน้ำสังข์ และเงินทำขวัญเนื่องในการเสกสมรส เมื่อวันที่ 11 พฤศจิกายน พ.ศ. 2493

หม่อมเจ้าวงษ์มหิปมีบทบาทสำคัญในการเป็นตัวแทนฝ่ายไทยในการขึ้นศาลโลกในคดีเขาพระวิหาร

หม่อมหลวงปิ่น มาลากุลได้กล่าวถึงหม่อมเจ้าวงษ์มหิป ในจดหมายการลาออกจากการเป็นผู้อำนวยการโรงเรียนเตรียมอุดมศึกษา ที่ยื่นแก่จอมพลแปลก พิบูลสงคราม เมื่อราวเดือนกรกฎาคม พ.ศ. 2487 ดังนี้

หม่อมเจ้าวงษ์มหิป ชยางกูร สิ้นชีพิตักษัยเมื่อวันที่ 19 สิงหาคม พ.ศ. 2530 สิริชันษา 78 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชทานเพลิงศพเมื่อวันที่ 29 สิงหาคม ปีเดียวกัน ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## เครื่องราชอิสริยาภรณ์
[thumb|250px|หม่อมเจ้าวงษ์มหิป ชยางกูร (ประทับนั่งแถวหน้าซ้ายสุด) ขณะทรงปฏิบัติหน้าที่ผู้แทนฝ่ายไทยใน[คดีปราสาทพระวิหาร|คดีปราสาทเขาพระวิหาร ในฐานะเอกอัครราชทูตไทยประจำประเทศเนเธอร์แลนด์]]
หม่อมเจ้าวงษ์มหิป ชยางกูร ทรงได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2499 – 80px เครื่องราชอิสริยาภรณ์ล้านช้างร่มขาว ชั้นที่ 2
*  :
** พ.ศ. 2504 – 80px เครื่องราชอิสริยาภรณ์มงกุฎเบลเยียม ชั้นที่ 1
*  :
** พ.ศ. 2504 – 80px เครื่องราชอิสริยาภรณ์แห่งราชวงศ์ออเรนจ์ ชั้นที่ 1
*  :
** พ.ศ. 2504 – 80px เครื่องราชอิสริยาภรณ์อดอล์ฟแห่งนัสเซา ชั้นที่ 1
*  :
** พ.ศ. 2507 – 80px เครื่องราชอิสริยาภรณ์ปังกวนเนการา ชั้นที่ 3

## พงศาวลี




## อ้างอิง

## แหล่งข้อมูลอื่น
* งานแนะแนว โรงเรียนเตรียมอุดมศึกษา
* คดีเขาพระวิหาร 

หมวดหมู่:หม่อมเจ้าชาย
หมวดหมู่:นักการทูตชาวไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนเตรียมอุดมศึกษา
หมวดหมู่:ราชสกุลชยางกูร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:หม่อมเจ้า ชั้น 4
น้ำมันหอมระเหย

**น้ำมันหอมระเหย** () เป็นน้ำมันที่สกัดได้มาจากพืช เช่น ส่วนดอก ใบ ผล ลำต้น มาใช้ในการบำบัดตามศาสตร์สุคนธบำบัด (Aromatherapy) ซึ่งหมายถึง การบำบัดรักษา โดยการใช้กลิ่นหอมของสารหอมในพืช

โดยทั่วไปน้ำมันหอมระเหยจะถูกสกัดได้หลายรูปแบบ เช่น การกลั่น (Distillation) การสกัดโดยใช้ไขมัน (Enfleurage) การสกัดด้วยตัวทำละลาย (Solvent extraction) การบีบอัด (Expression) การใช้คาร์บอนไดออกไซด์เหลวภายใต้ความดันสูง (Supercritical fluid extraction)  ซึ่งการกลั่นหลายประเภทนี้ถูกนำมาใช้ในอุตสาหกรรมน้ำหอม เครื่องสำอาง สบู่ ธูปและผลิตภัณฑ์อื่น ๆ เพื่อเพิ่มความหอม และบางครั้งทำให้คนผ่อนคลายได้ด้วย

## ลักษณะของน้ำมันหอมระเหย
น้ำมันหอมระเหย มีลักษณะเป็นน้ำมันของเหลวสีใส ซึ่งมีกลิ่นหอม ซึ่งสามารถระเหยได้ที่อุณหภูมิห้อง สามารถสกัดจากพืชหอมซึ่งพืชเหล่านี้จะมีต่อมหรือท่อที่เก็บสะสมน้ำมันหอมระเหยไว้

## วิธีการผลิต
### [[การกลั่น]]
ปัจจุบัน น้ำมันหอมระเหยส่วนใหญ่ เช่น ลาเวนเดอร์ เปปเปอร์มินต์ น้ำมันต้นชาและยูคาลิปตัส มาจากการกลั่น โดยใส่วัตถุดิบพืช ซึ่งประกอบด้วยดอก ใบ ไม้ เปลือกไม้ ราก เมล็ดหรือเปลือกใส่ถ้วยกลั่นเหนือน้ำ เมื่อน้ำร้อนแล้ว ไอน้ำจะผ่านวัตถุดิบพืช เกิดเป็นไอสารประกอบระเหยง่าย ไอไหลผ่านขด ที่ซึ่งจะควบแน่นกลับเป็นของเหลว แล้วมีการเก็บรวบรวมในภาชนะบรรจุ
### รูปแบบการกลั่น
มี 3 วิธีย่อย

#การกลั่นโดยใช้ไอน้ำ (steam distillation) โดยการนำพืชที่ต้องการน้ำมันหอมระเหย วางไว้ในหม้อกลั่นที่ด้านล่างมีน้ำ จากนั้นต้มน้ำ ไอที่เกิดขึ้นจะวิ่งผ่านพืชที่วางไว้ด้านบน ทำให้น้ำมันหอมระเหยในพืช ระเหยออกมารวมกับไอน้ำ จากนั้นให้ไอน้ำวิ่งผ่านท่อ จนถึง เครื่องควบแน่น (condenser) เพื่อทำให้เย็นลง แล้วกลั่นตัวลงมา ตกลงในภาชนะกักเก็บ จะได้ส่วนน้ำมันหอมระเหยที่แยกชั้นกับน้ำ
#การกลั่นโดยใช้พืชแช่ในน้ำ (Water or Hydro-Distillation) โดยการนำพืชแช่ในน้ำ แล้วต้มน้ำจนเดือด เซล์พืชจะแตกออก และน้ำมันหอมระเหยจะแยกลอยตัวขึ้นมา พืชที่กลั่นวิธีนี้จะต้องเป็นพืชที่ทนความร้อนสูงได้ดี แต่ควรระวังในการกลั่น เพราะเนื่องจากส่วนของพืชโดนความร้อนโดยตรง อาจทำให้เกิดการไหม้ได้ กลิ่นไหม้ปนไปกับน้ำมันหอมระเหย และมีสารที่ไม่ต้องการปะปนไปด้วย
#การกลั่นด้วยไอน้ำภายใต้แรงดันสูง (Vacuum Steam Distillation) วิธีนี้จะเหมือนกับการกลั่นด้วยไอน้ำ แต่จะกลั่นภายใต้แรงดันสูง เพื่อลดจุดเดือดของน้ำและน้ำมันหอมระเหย ทำให้ได้น้ำมันที่ไม่โดนทำลายด้วยอุณหภูมิสูง และน้ำมันหอมระเหยนี้ยังมีประสิทธิภาพ คุณภาพดีกว่าการกลั่นแบบ 2 วิธีแรกอีกด้วย

## แหล่งข้อมูลอื่น

* C of A's and MSDS's for Essential Oils
* Differences between Natural and Synthetic Fragrances
* http://www.ok-yes.com/BenefitEssential.html 

## อ้างอิงข้อมูล
*http://www.umsl.edu/~orglab/documents/distillation/dist.htm

หมวดหมู่:น้ำมัน
เฟร์นันโด ลูโก

thumb|เฟร์นันโด ลูโก
**เฟร์นันโด อาร์มินโด ลูโก เมนเดซ** (, 30 พฤษภาคม พ.ศ. 2494 - ปัจจุบัน) เป็นนักการเมืองชาวปารากวัยที่ได้รับเลือกให้ดำรงตำแหน่งประธานาธิบดีของปารากวัยจากการเลือกตั้งเมื่อวันที่ 20 เมษายน พ.ศ. 2551 เข้ารับตำแหน่งเมื่อ 15 สิงหาคม พ.ศ. 2551 และถูกสภาผู้แทนราษฎรและวุฒิสภาขับออกจากตำแหน่งเมื่อปลายเดือนมิถุนายน พ.ศ. 2555 หลังเกิดเหตุการณ์ปะทะกันอย่างรุนแรงระหว่างตำรวจกับชาวนาที่ไร้ที่ดินทำกินในเมืองกูรูกวาตี ส่งผลให้มีผู้เสียชีวิต 17 คน


## แหล่งข้อมูลอื่น

* Official website  

หมวดหมู่:ประธานาธิบดีปารากวัย
หมวดหมู่:ผู้ที่เป็นโรคมะเร็ง
หมวดหมู่:ชาวปารากวัย
ลิตเติ้ล ดีเจ : ชีสะนะ โคอิ โนะ โมะโนะกะตะริ

**ลิตเติ้ล ดีเจ : ชีสะนะ โคอิ โนะ โมะโนะกะตะริ** () หรือ ***Little DJ: Chiisana koi no monogatari*** เป็น ภาพยนตร์ญี่ปุ่น ผลงานการกำกับโดย โคโตะเอะ นะกะตะ  ออกฉายในวันที่ 15 ธันวาคม ปี พ.ศ. 2550  ณ ประเทศญี่ปุ่น

## โครงเรื่อง
**'


==นักแสดง==
* [[ริวโนะสุเกะ คะมิกิ]] Ryunosuke Kamiki .....  Taro
* [[มายูโกะ ฟุกุดะ]] Mayuko Fukuda .....  Tamaki
* [[เรียวโกะ ฮิโรสุเอะ]] Ryoko Hirosue ..... Tamaki (คนพี่)
* [[โยชิโอะ ฮะระดะ]] Yoshio Harada
* [[เคน อิชิกุโระ]] Ken Ishiguro
* [[นาโอะมิ นิชิดะ]] Naomi Nishida
* [[ชิเกะยุกิ ซาโต้]] Shigeyuki Sato


[[ไฟล์:51E8nBg1nqL.jpg‎|thumb|150px|right|Original Sound Track]]

==เกร็ด==
* **Little DJ　～小さな恋の物語～** เป็นหนังสือนิยายเขียนโดย  ***Tadashi Onizuka*'''

## แหล่งข้อมูลอื่น
* เว็ปไซต์อย่างเป็นทางการ
* IMDb

หมวดหมู่:ภาพยนตร์ญี่ปุ่น
หมวดหมู่:ภาพยนตร์รัก
หมวดหมู่:ภาพยนตร์ที่ออกฉายในปี พ.ศ. 2550
พรรคโคโลราโด

**พรรคโคโลราโด** สามารถหมายถึง
* พรรคโคโลราโด (ประเทศปารากวัย) - พรรคการเมืองในประเทศปารากวัย
* พรรคโคโลราโด (ประเทศอุรุกวัย) - พรรคการเมืองในประเทศอุรุกวัย
พรรคโกโลราโด (ประเทศปารากวัย)

thumb|200px
**สมาคมสาธารณรัฐแห่งชาติ** () หรือ **พรรคโกโลราโด** () เป็นพรรคการเมืองในประเทศปารากวัย ก่อตั้งขึ้นเมื่อปี พ.ศ. 2430 ในการเลือกตั้งในเดือนเมษายน พ.ศ. 2551 พรรคโกโลราโดพ่ายแพ้การเลือกตั้งเป็นครั้งแรกหลักจากได้เป็นรัฐบาลมานานถึง 61 ปี

## แหล่งข้อมูลอื่น
* ANR - Partido Colorado 

หมวดหมู่:ประเทศปารากวัย
หมวดหมู่:พรรคการเมืองปารากวัย
หมวดหมู่:พรรคในระบบพรรคการเมืองเดียว
พรรคโกโลราโด (ประเทศอุรุกวัย)

**พรรคโกโลราโด** () เป็นพรรคการเมืองในประเทศอุรุกวัย ก่อตั้งขึ้นเมื่อปี พ.ศ. 2379 ในการเลือกตั้งเมื่อ พ.ศ. 2547 พรรคโกโลราโดได้ที่นั่ง 10 ที่ จากทั้งหมด 99 ที่ในสภาล่าง และ 3 ที่ จากทั้งหมด 31 ที่ในสภาสูง

หมวดหมู่:ประเทศอุรุกวัย
หมวดหมู่:พรรคการเมืองอุรุกวัย
แอสเทอเรียน

**แอสเทอเรียน** () ในทางกายวิภาคศาสตร์มนุษย์ หมายถึงจุดบนกะโหลกศีรษะมนุษย์ที่อยู่ด้านหลังหู เป็นจุดบรรจบกันของซูเจอร์หรือรอยประสานบนกะโหลกศีรษะ อัน ได้แก่ รอยประสานท้ายทอย (lambdoid suture), รอยประสานสความัส (squamosal suture), ออกซิปิโตมาสตอยด์ ซูเจอร์ (occipitomastoid suture) ในผู้ใหญ่ แอสเทอเรียนจะอยู่ด้านหลัง 4 เซนติเมตร และด้านบน 12 เซนติเมตรต่อรูหู ในการผ่าตัด

ในระยะทารกบริเวณนี้จะเป็นแผ่นเนื้อเยื่อที่กระดูกยังไม่เจริญมาประสานกันเรียกว่า **[[กระหม่อม]]กกหู** หรือ **กระหม่อมมาสตอยด์** (mastoid fontanelle) และจะเกิดการสร้างกระดูกจนเป็นข้อต่อเมื่ออายุได้ 6-8 เดือนหลังคลอด

## แหล่งข้อมูลอื่น
* 

อแสเทอเรียน
อแสเทอเรียน
เจ็ดศาสตรา (การ์ตูน)

**เจ็ดศาสตรา** เป็นหนังสือการ์ตูนนำเข้ามาต้นฉบับมาจาก ฮ่องกงจัดว่าเป็น การ์ตูนจีนที่ได้รับความนิยมทั้งการจัดจำหน่ายและเช่า ทำการแปลและจัดจำหน่าย โดยสำนักพิมพ์บูรพัฒน์ โดยเนื้อเรื่องทั้งหมดนั้นนำมานวนิยายกำลังภายในเลื่องชื่อของโกวเล้งมีชื่อเดียวกับฉบับนวนิยายว่าเจ็ดศาสตรา ซึ่งศาสตราทั้ง 7 ที่กล่าวในเรื่องนี้ประกอบด้วย ตะขอจำพราก ทวนจ้าวพิชิต ปีกนกยูง วงแหวนแสนรัก กำปั้น กระบี่ชีพยั่งยืน ดาบหยกเขียว โดยเนื้อหาจะเป็นเรื่องราวชีวิตของผู้เป็นเจ้าปัจจุบันของเจ็ดศาสตรา จนในที่สุดก็มาเกี่ยวพันกันทั้งหมด มังกรเขียว เจ้าของศาสตราวุธกำปั้น และสุดจบที่น่าเศร้าใจของทุกคน

หมวดหมู่:หนังสือการ์ตูนฮ่องกง
หมวดหมู่:การ์ตูนจีน
หมวดหมู่:เจ็ดศาสตรา (การ์ตูน)
ผ้าลูกไม้

thumb|ผ้าลูกไม้

**ผ้าลูกไม้** เป็นวิธีที่ด้ายหรือเส้นด้ายจะกลายเป็นผ้าหรืองานฝีมือที่ดีอื่น ๆ ผ้าถักประกอบด้วยแถวติดต่อกันของลูปที่เรียกว่าเย็บแผล ในฐานะที่เป็นแต่ละแถวดำเนินการวนรอบใหม่จะถูกดึงผ่านห่วงที่มีอยู่เย็บแผลที่ใช้งานจะมีขึ้นในเข็มจนกว่าวงอื่นสามารถส่งผ่านพวกเขา กระบวนการนี้ในที่สุดก็ส่งผลให้ผ้าที่มักใช้สำหรับเสื้อผ้า

หมวดหมู่:สิ่งทอ
รอยประสานหน้าผาก

**รอยประสานหน้าผาก** () คือโครงสร้างที่เป็นเนื้อเยื่อเกี่ยวพันชนิดหนาแน่นที่แบ่งระหว่างครึ่งซ้ายและขวาของกระดูกหน้าผาก (frontal bone) ของกะโหลกศีรษะในทารกและเด็ก เมื่ออายุประมาณ 6 ปีรอยประสานนี้มักจะหายไป และครึ่งซีกซ้ายและขวาของกระดูกหน้าผากจะรวมเป็นกระดูกชิ้นเดียวกัน แต่ในผู้ใหญ่บางคนอาจยังคงอยู่ เรียกว่า "metopic suture" หากซูเจอร์นี้ไม่มีในเด็กแรกเกิดอาจทำให้กะโหลกศีรษะผิดรูป มีรูปร่างแหลมเหมือนกระดูกงูเรือ เรียกว่า "trigonocephaly"

รอยประสานนี้มีประโยชน์เมื่อทารกคลอด กะโหลกศีรษะจะสามารถงอและยืดหยุ่นได้เล็กเล็กน้อย ทำให้ศีรษะทารกโค้งเข้าเมื่อผ่านช่องคลอด

## อ้างอิง
* "Frontal Suture." *Stedman's Medical Dictionary, 27th ed.* (2000).
* Moore, Keith L. and T.V.N. Persaud. *The Developing Human: Clinically Oriented Embryology*, 7th ed. (2003).
* pediatric plastic surgery, mathes and Hetz. chapter 92; nonsyndromic craniostosis.

หมวดหมู่:ระบบโครงกระดูก
หมวดหมู่:ศีรษะและคอ
หมวดหมู่:กะโหลกศีรษะ
รอยประสานท้ายทอย

**รอยประสานท้ายทอย** (lambdoid suture) เป็นข้อต่อชนิดเนื้อเส้นใยคั่น ประกอบด้วยเนื้อเยื่อเกี่ยวพันเส้นใยหนาที่แบ่งระหว่างกระดูกข้างขม่อม (parietal bone) และกระดูกขมับ (temporal bone) ออกจากกระดูกท้ายทอย (occipital bone) บนกะโหลกศีรษะ

ชื่อของซูเจอร์นี้มาจากลักษณะของรอยประสานนี้มีรูปร่างเหมือนอักษรแลมบ์ดาของภาษากรีก

## ความสำคัญทางคลินิก
เมื่อแรกเกิด กระดูกของกะโหลกศีรษะจะไม่ได้ประกอบรวมกันเป็นชิ้นเดียวกัน หากกะโหลกชิ้นใดชิ้นหนึ่งโตเร็วกว่าชิ้นอื่นๆ อาจทำให้กะโหลกศีรษะมีรูปร่างที่ผิดปกติที่เรียกว่า craniosynostosis กล่าวคือมีการปิดของซูเจอร์หรือกระหม่อมที่เร็วกว่าปกติ 

หากรอยประสานท้ายทอยนี้ปิดเร็วกว่าอีกข้างหยึ่ง กะโหลกศีรษะจะบิดและไม่สมมาตร ซึ่งเรียกภาวะว่า สภาพหัวเบี้ยว (plagiocephaly)

## อ้างอิง
* "Sagittal suture." *Stedman's Medical Dictionary, 27th ed.* (2000).
* Moore, Keith L., and T.V.N. Persaud. *The Developing Human: Clinically Oriented Embryology, 7th ed.* (2003).

## แหล่งข้อมูลอื่น
*  (Posterior)
*  (Lateral)
* 
* Diagram at SUNY/Upstate 

หมวดหมู่:ระบบโครงกระดูก
หมวดหมู่:ศีรษะและคอ
หมวดหมู่:กะโหลกศีรษะ
เทอร์รี่ โบการ์ด

**เทอร์รี่ โบการ์ด** (テリー・ボガード, Terī Bogādo?) เป็นตัวละครในเกมต่อสู้ของ *[[SNK Playmore]]* และเป็นตัวละครหลักในเกม *Fatal Fury* นอกจากนี้เทอร์รี่ยังถือเป็นตัวละครในทุกภาคของ *Fatal Fury* และ *[[เดอะคิงออฟไฟท์เตอร์ส]]* ด้วยเช่นกัน ซึ่งจุดเด่นของเขาก็คือการมีเสียงทั้งภาษาญี่ปุ่นและภาษาอเมริกันอังกฤษ ทำให้ใน พ.ศ. 2540 เทอร์รี่ได้เป็นที่แปดของตัวละครในเกมที่ชื่นชอบอีกด้วย

## ประวัติตามท้องเรื่อง
ตามเนื้อเรื่องของ Fatal Fury เทอร์รี่เป็นพี่ชายของ *[[แอนดี้ โบการ์ด]]* และทั้งคู่เป็นบุตรบุญธรรมของ *เจฟ โบการ์ด* สัตว์เลี้ยงของเทอร์รี่คือลิงชื่อ *อุกี้* และเทอร์รี่สามารถน็อคคู่ต่อสู้โดยการใช้ท่าไม้ตายหลากรูปแบบ รวมถึงพาวเวอร์ดั๊งค์ซึ่งมีลักษณะคล้ายกับการดังค์บาสเกตบอล

## ข้อมูลจำเพาะ
* **ชื่อ** : เทอร์รี่ โบการ์ด (Terry Bogard)
* **สัญชาติ** : 
* **เกิดวันที่** : 15 มีนาคม ค.ศ. 1971
* **ส่วนสูง** : 182 ซม.
* **น้ำหนัก** : 77 กก.
* **กรุ๊ปเลือด** : O
* **งานอดิเรก** : เล่นวิดีโอเกม, ทาสีกำแพง
* **สิ่งที่ชอบ** : เจฟ โบการ์ด, กางเกงยีนส์, ลิงชื่ออุกี้
* **สิ่งที่เกลียด** : ตัวบุ้ง
* **ท่าไม้ตาย** : พาวเวอร์เวฟ, พาวเวอร์ดั้งค์, พาวเวอร์ชาร์จ, เบิร์นนัคเคิล, ราวด์เวฟ, แครกชู้ต และไรซิ่งแทคเกิ้ล
* **สุดยอดท่าไม้ตาย** : *พาวเวอร์เวฟไกเซอร์*

## อ้างอิง

## แหล่งข้อมูลอื่น
* 

หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครเด็กกำพร้าในวิดีโอเกม
หมวดหมู่:ตัวละครที่เป็นนักบาสเกตบอล
หมวดหมู่:สัญลักษณ์นำโชควิดีโอเกม
หมวดหมู่:ตัวละครชายในวิดีโอเกม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2534
แสกหน้า

**แสกหน้า** (glabella) เป็นชื่อเรียกบริเวณระหว่างคิ้วและเหนือจมูก ส่วนนี้จะเป็นสันนูนเล็กน้อยเชื่อมระหว่างสันคิ้ว (superciliary ridges)

รากศัพท์ภาษาอังกฤษมาจากภาษาละติน "glabellus" แปลว่า *เรียบ* เพราะบริเวณนี้ไม่มีขนคิ้ว สำหรับภาษาไทย *แสกหน้า* เป็นคำประสมระหว่าง *แสก* ซึ่งแปลว่า แนวที่อยู่ระหว่างกลาง และ *หน้า* ซึ่งเป็นบริเวณของศีรษะตั้งแต่หน้าผากลงมาจดปลายคาง

## อ้างอิง

## แหล่งข้อมูลอื่น
* http://www.medterms.com/script/main/art.asp?articlekey=26213 
* http://encarta.msn.com/dictionary_1861675441/glabella.html
* 

สแกหน้า
สแกหน้า
ม้าเลี้ยง

**ม้าเลี้ยง** (; ) เป็นข้าราชการผู้รับใช้เล่าปี่ในช่วงปลายราชวงศ์ฮั่นตะวันออก ตั้งแต่ยังเด็ก ม้าเลี้ยงมีชื่อเสียงในด้านความสามารถพิเศษของเขา โดยเฉินโซ่ว นักประวัติศาสตร์ผู้ประพันธ์จดหมายเหตุสามก๊ก ยกย่องให้เขาเป็น 1 ในขุนนางที่ดีที่สุดของจ๊กก๊ก อย่างไรก็ตาม เขาถูกสังหารในสนามรบเมื่ออายุเพียง 35 ปี ระหว่างยุทธการที่อิเหลงเมื่อปี 222

## หมายเหตุ

## อ้างอิง

ม้าเลี้ยง
ม้าเลี้ยง
หมวดหมู่:ข้าราชการของเล่าปี่
หมวดหมู่:นักการเมืองในยุคราชวงศ์ฮั่นจากมณฑลหูเป่ย์
หมวดหมู่:นักการทูตในยุคสามก๊ก
หมวดหมู่:บุคคลในยุคสามก๊กที่ถูกสังหารในยุทธการ
หมวดหมู่:บุคคลที่เกิดในปี พ.ศ. 730
หมวดหมู่:บุคคลที่เสียชีวิตในปี พ.ศ. 765
ชิงกันเซ็ง 0 ซีรีส์

right|thumb|250px|ชินคันเซ็น ซีรีส์ 0
**ชิงกันเซ็ง ซีรีส์ 0** เป็นรถไฟฟ้าความเร็วสูงรุ่นแรกที่สร้างขึ้นวิ่งบนรางสำหรับรถไฟความเร็วสูงของญี่ปุ่น ซีรีส์ 0 จึงกลายเป็นสัญลักษณ์ของชิงกันเซ็งในสายตาของชาวต่างประเทศ ด้วยการประชาสัมพันธ์อย่างกว้างขวางนับแต่ชิงกันเซ็งสายแรกเริ่มให้บริการในปี ค.ศ.1964

ในระยะแรกไม่ได้มีการจัดรถไฟฟ้าความเร็วสูงรุ่นนี้เป็นซีรีส์ 0 เนื่องจากขณะนั้นรถไฟฟ้าความเร็วสูงยังมีเพียงรุ่นเดียว ไม่จำเป็นต้องจำแนกหรือตั้งชื่อเป็นซีรีส์ ชิงกันเซ็ง ซีรีส์ 0 เปิดให้บริการบนสายโทไกโด ชิงกันเซ็ง ในปี ค.ศ. 1964 (1 ตุลาตม ค.ศ.1964) รถไฟฟ้าความเร็วสูงรุ่นนี้จะมีแถบสีน้ำเงินคาดตั้งแต่คันรถหัวขบวนผ่านหน้าต่างและส่วนล่างไปตลอดขบวนรถ 

บริษัทรถไฟญี่ปุ่นตะวันตกประกาศเมื่อเดือนธันวาคม ปี ค.ศ. 2007 ว่าปัจจุบันมีหัวขบวนรถไฟฟ้าชิงกันเซ็ง ซีรีส์ 0 อยู่เพียง 6 คันเท่านั้น และจะให้บริการเที่ยวสุดท้ายในวันที่ 14 ธันวาคม 2008 จึงปลดระวางรถรุ่นนี้ทั้งหมด

หมวดหมู่:ชิงกันเซ็งแบ่งตามรุ่น
โหนกท้ายทอย

**โหนกท้ายทอย** () เป็นส่วนยื่นนูนเด่นของกระดูกท้ายทอย (occipital bone) ซึ่งอยู่ที่ส่วนหลังด้านล่างของกะโหลกศีรษะ จุดนี้เป็นจุดเกาะของเอ็นหลังคอ (nuchal ligament) และกล้ามเนื้อทราพีเซียส (trapezius muscle)

ในบางครั้งเราอาจใช้คำว่า ปุ่มนอกของท้ายทอย (external occipital protuberance) และโหนกท้ายทอยมีความหมายเดียวกัน แต่จริงๆ แล้วโหนกท้ายทอยเป็นจุดยอดสุดของปุ่มนอกของท้ายทอย

## นิรุกติศาสตร์
รากศัพท์ของคำว่า "inion" เป็นภาษากรีก แปลว่า กระดูกท้ายทอย (occipital bone)

## "Anatolian bump"
Anatolian bump เป็นปุ่มกระดูกที่อยู่ด้านหลังของกะโหลกศีรษะซึ่งเชื่อว่าเกี่ยวข้องกับบรรพบุรุษของชาวเอเชียในบางบริเวณ ซึ่งมีปุ่มนอกของท้ายทอยขนาดใหญ่กว่าปกติ

## ภาพอื่นๆ

 Image:Gray187.png|มุมมองด้านล่างของฐานกะโหลกศีรษะ
 Image:Gray1198.png|ความสัมพันธ์ระหว่างสมองและหลอดเลือดแดงมิดเดิล เมนิงเจียล กับพื้นผิวกะโหลกศีรษะ


หมวดหมู่:ระบบโครงกระดูก
หมวดหมู่:กะโหลกศีรษะ
ปุ่มนอกของท้ายทอย

**ปุ่มนอกของท้ายทอย** () เป็นปุ่มกระดูกที่อยู่ใกล้กับตรงกลางของกระดูกท้ายทอยส่วนสความา ออกซิปิทาลิส (occipital squama) ด้านข้างของปุ่มนี้ 2 ข้างเป็นเส้นหลังคอเส้นบน (superior nuchal line) และเหนือต่อสันนี้เป็นเส้นบางๆ เรียกว่า เส้นหลังคอเส้นบนสุด (highest nuchal line)

โหนกท้ายทอย (inion) เป็นยอดบนสุดของปุ่มนอกของท้ายทอย

## แหล่งข้อมูลอื่น
* 
* 
* http://www.upstate.edu/cdb/grossanat/hnsklatob1.shtml 

หมวดหมู่:กะโหลกศีรษะ
เส้นหลังคอ

**เส้นหลังคอ** (nuchal lines) เป็นเส้นโค้ง 4 เส้นที่อยู่บนพื้นผิวด้านนอกของกระดูกท้ายทอย (occipital bone) ได้แก่
* **เส้นหลังคอเส้นบนสุด** (highest nuchal line) มีลักษณะจางๆ เป็นจุดเกาะของกาเลีย อโพนิวโรติกา (galea aponeurotica)
* **เส้นหลังคอเส้นบน** (superior nuchal line) อยู่ใต้เส้นหลังคอเส้นบนสุด เป็นจุดเกาะของกล้ามเนื้อสเตอร์โนไคลโดมาสตอยด์ (Sternocleidomastoid muscle) , กล้ามเนื้อออกซิพิทาลิส (Occipitalis muscle) , กล้ามเนื้อสปลีเนียส แคปิติส (Splenius capitis muscle) และกล้ามเนื้อทราพีเซียส (trapezius muscle)
* **เส้นหลังคอเส้นแนวกลาง** (median nuchal line) มักมีลักษณะจาง เป็นสันทอดตัวจากปุ่มนอกของท้ายทอย (external occipital protuberance) ลงมายังฟอราเมน แมกนัม (foramen magnum) เป็นจุดเกาะของเอ็นหลังคอ (ligamentum nuchæ)
* **เส้นหลังคอเส้นล่าง** (inferior nuchal line) วิ่งมาจากกึ่งกลางของเส้นแนวกลาง ทอดตัวในแนวนอน เป็นจุดเกาะของกล้ามเนื้อออบลิควัส แคปิติส ซุพีเรียร์ (Obliquus capitis superior muscle) , กล้ามเนื้อเรกตัส แคปิติส โพสทีเรียร์ เมเจอร์ (Rectus capitis posterior major muscle) , และกล้ามเนื้อเรกตัส แคปิติส โพสทีเรียร์ ไมเนอร์ (Rectus capitis posterior minor muscle)

## ภาพอื่นๆ

 Image:Gray187.png|มุมมองด้านล่างของฐานกะโหลกศีรษะ
 ภาพ:Superior_nuchal_line.PNG|มุมมองด้านหลังของเส้นหลังคอเส้นบน (แสดงด้วยสีแดง) และกล้ามเนื้อที่เกาะ (คลิกที่ภาพเพื่อขยาย)


## แหล่งข้อมูลอื่น
* 

สเนหลังคอ
สควาโมซัล ซูเจอร์

**สควาโมซัล ซูเจอร์** (squamosal suture) เป็นซูเจอร์ที่โค้งอยู่ด้านหลังบริเวณทัดดอกไม้ (pterion) เชื่อมระหว่างสความา เทมพอราลิส (Squama temporalis) และขอบล่างของกระดูกข้างขม่อม (parietal bone) ซูเจอร์นี้มีลักษณะสั้น วางตัวในแนวราบ และต่อเนื่องมาจากพาไรโทมาสตอยด์ ซูเจอร์ (parietomastoid suture) ซึ่งเป็นซูเจอร์ที่เชื่อมปุ่มกกหู (mastoid process) ของกระดูกขมับและบริเวณมุมกกหูของกระดูกข้างขม่อม (mastoid angle of the parietal)

## แหล่งข้อมูลอื่น
* Image (Squamosal suture at "#1")
* 

หมวดหมู่:ระบบโครงกระดูก
หมวดหมู่:ศีรษะและคอ
หมวดหมู่:กะโหลกศีรษะ
วันแรงงาน

thumb|right|พาเหรดวันแรงงานในโทรอนโตในช่วงคริสต์ทศวรรษที่ 1900

**วันแรงงาน** () เป็นวันหยุดประจำปีที่เฉลิมฉลองไปทั่วโลก ซึ่งเป็นผลมาจากการเคลื่อนไหวของสหภาพแรงงาน เพื่อที่จะฉลองผลงานทางการเศรษฐกิจและสังคมของผู้ใช้แรงงาน

## อ้างอิง

หมวดหมู่:วันสำคัญ
หมวดหมู่:แรงงาน
แรงงาน
แรงงาน
แรงงาน
แรงงาน
แรงงาน
แรงงาน
เส้นเมริเดียนแรก

thumb|right|แนวเส้นเมริเดียนแรกที่ลากผ่านเมืองกรีนิช
**ปฐมเมริเดียน** หรือ **เส้นเมริเดียนปฐม** หรือ **เส้นเมริเดียนแรก** () เป็นเส้นเมริเดียน (เส้นของลองจิจูด) ที่ถูกกำหนดให้เป็น 0°

การประชุมสากลทั่วโลกกำหนดให้เส้นเมริเดียนแรกในปัจจุบันลากผ่านเมืองกรีนิช ลอนดอน สหราชอาณาจักร เป็นที่รู้จักกันว่า **เส้นเมริเดียนสากล** หรือ **เส้นเมริเดียนกรีนิช** ในเมืองกรีนิชมีการตีเส้นถาวรที่ 0° เป็นแนวโลหะยาวตลอดทั้งเมือง ส่วนในอดีตเส้นเมริเดียนแรกเคยถูกกำหนดในตำแหน่งอื่น ๆ นอกจากกรีนิชมาแล้วไม่ต่ำกว่า 20 แห่ง

เส้นเมริเดียนแรกเริ่มต้นจากขั้วโลกเหนือมุ่งหน้าไปทางใต้ ผ่านสหราชอาณาจักรที่เมืองกรีนิช ไปยังประเทศฝรั่งเศส ประเทศสเปน ประเทศแอลจีเรีย ประเทศมาลี ประเทศโตโก ประเทศกานา และผ่านอีกหลายจุดจนถึงขั้วโลกใต้เป็นเส้นตรงเดียวกัน

## ดูเพิ่ม
* เวลามาตรฐานกรีนิช

หมวดหมู่:เขตเวลา
อนิเมะไซโมเอะทัวร์นาเมนต์

**อนิเมะไซโมเอะทัวร์นาเมนต์** () หรือ **ไซโมเอะ** เป็นการแข่งขันโหวตตัวละครการ์ตูนในอนิเมะที่มีความโมเอะมากที่สุด โดยเป็นการโหวตแบบออนไลน์ จัดโดยเว็บบอร์ด 2channel จัดขึ้นครั้งแรกในปี พ.ศ. 2545

## กติกาการแข่งขัน
อนิเมะไซโมเอะทัวร์นาเมนต์เป็นการแข่งขันแบบแพ้คัดออกเพื่อค้นหาตัวละครที่โมเอะที่สุดในจำนวนผู้เข้าแข่งขันหลายพันตัวละครจากอนิเมะที่ออกฉายในช่วงรอบปีที่ผ่านมา กฎและกติกาในแต่ละปีจะคล้ายคลึงกัน แต่กติกาย่อยจะปรับเปลี่ยนไปเรื่อย ๆ ในแต่ละปี สำหรับการแข่งขันประจำปี พ.ศ. 2551 ซึ่งเริ่มเมื่อวันที่ 23 มิถุนายน และจะไปจบในวันที่ 2 พฤศจิกายนนั้น จะดำเนินการไปดังต่อไปนี้

# **รอบเสนอชื่อ:** ผู้ใช้ในเว็บบอร์ด 2channel จะเสนอตัวละครที่จะเข้าแข่งขันในแต่ละปี โดยตัวละครที่จะเข้าแข่งได้จะต้องปรากฏตัวในอนิเมะ โอวีเอ หรือภาพยนตร์แอนิเมชันที่ออกฉายตั้งแต่ 1 กรกฎาคม พ.ศ. 2550 จนถึง 30 มิถุนายน พ.ศ. 2551 โดยแบ่งการเสนอชื่อเป็นกลุ่ม ๆ ตามตัวอักษรตัวแรกของชื่อเรื่องในภาษาญี่ปุ่น
# **รอบคัดเลือก:** ตัวละครที่ถูกเสนอชื่อทั้งหมดที่ผ่านการตรวจสอบแล้วประมาณ 3,000 ตัว จะถูกแบ่งออกเป็น 20 กลุ่ม และเปิดให้ลงคะแนนในแต่ละกลุ่มในเวลา 1 วันต่อเนื่องกันไป ซึ่งผู้ลงคะแนนจะสามารถลงคะแนนให้กับตัวละครในกลุ่มนั้นได้ 9 ตัวละคร เมื่อสิ้นสุดการลงคะแนน 9 ตัวละครที่มีคะแนนสูงสุดในแต่ละกลุ่มจะผ่านเข้าสู่รอบแพ้คัดออก ส่วนลำดับที่ 10 ถึง 30 ในแต่ละกลุ่มจะเข้าสู่รอบแก้ตัว
# **รอบแก้ตัว:** ตัวละคร 420 (21 x 20) ตัว จากรอบคัดเลือกจะถูกจัดแบ่งกลุ่มใหม่เป็น 12 กลุ่ม เปิดให้ลงคะแนนในแต่ละกลุ่มในเวลา 1 วันต่อเนื่องกันไป ซึ่งผู้ลงคะแนนจะสามารถลงคะแนนให้กับตัวละครในแต่ละกลุ่มได้ 9 ตัวละคร เมื่อสิ้นสุดการลงคะแนน 9 ตัวละครที่มีคะแนนสูงสุดในแต่ละกลุ่มจะผ่านเข้าสู่รอบแพ้คัดออก
# **รอบแพ้คัดออก:** ตัวละคร 288 ตัวที่ผ่านเข้าสู่รอบแพ้คัดออกจะถูกแบ่งออกเป็น 8 กลุ่ม กลุ่มละ 36 ตัวละคร และเข้าสู่รอบแพ้คัดออกซึ่งในสองรอบแรกจะเป็นการแข่งขันแบบสามเส้า (ใน 3 ตัวละครจะมีเพียงตัวละครเดียวที่จะได้เข้ารอบ) ผู้ลงคะแนนจะสามารถลงคะแนนให้กับตัวละครได้เพียงตัวเดียวในแต่ละการแข่งขัน ในแต่ละวันจะเปิดให้ผู้ลงคะแนนได้ลงคะแนนในสามการแข่งขันในแต่ละกลุ่ม ส่วนในรอบที่สามและสี่จะเป็นการแข่งขันแบบตัวต่อตัว (ใน 2 ตัวละครจะมีเพียงตัวละครเดียวที่จะได้เข้ารอบ) ผู้ชนะของรอบที่สี่จะถือเป็นแชมป์กลุ่ม และได้เข้าสู่รอบแปดคนสุดท้าย
# **รอบแปดคนสุดท้าย:** ตัวละคร 8 ตัว ที่เป็นแชมป์กลุ่มจะถูกประกบสายใหม่ในแบบแพ้คัดออกตัวต่อตัว ผู้ชนะจะได้ผ่านเข้าสู่รอบต่อไปเรื่อย ๆ จนกระทั่งได้ผู้ชนะเลิศในปีนั้น ๆ

ในกรณีที่เสมอกัน ทุกตัวละครที่ได้ผลเสมอกันในตำแหน่งที่ผ่านเข้ารอบจะได้เข้ารอบไปทั้งหมด จึงอาจจะมีตัวละครที่เข้ารอบแพ้คัดออกมากกว่าที่กำหนดไว้ได้ ในบางกลุ่มในรอบแรกจึงอาจจะเป็นการแข่งขันแบบสี่เส้า (ใน 4 ตัวละครจะมีเพียงตัวละครเดียวที่จะได้เข้ารอบ) เพื่อรองรับตัวละครที่ถูกเพิ่มขึ้นมาเป็นพิเศษนี้

แม้ว่ากระบวนการลงคะแนนจะเป็นกระบวนการหลักของไซโมเอะ แต่ว่าทางผู้จัดการแข่งขันพยายามที่จะให้ผู้ลงคะแนนให้อะไรมากกว่าการลงคะแนนเสียง เช่นการพยายามบรรยายความรู้สึกโมเอะของตัวเองต่อตัวละครที่ลงคะแนนไปด้วยการแลกเปลี่ยนความคิดเห็นหรือภาพ วิดีโอ นิยาย หรือสื่ออื่น ๆ ที่ช่วยบรรยายความโมเอะออกมาได้

## ผลการแข่งขัน
ผลตัวละครที่เข้ารอบ 8 คนสุดท้ายในการแข่งขันแต่ละปี โดยในวงเล็บคือชื่อการ์ตูน

## ดูเพิ่ม
* โมเอะ
* เบสต์โมเอะทัวร์นาเมนต์
* ไซโมเอะนานาชาติ

## อ้างอิง

## แหล่งข้อมูลอื่น
* เว็บไซต์ไม่เป็นทางการ 

หมวดหมู่:รางวัลการ์ตูนญี่ปุ่น
ยุยุตสุ

**ยุยุตสุ** เป็นน้องชายต่างมารดาที่เกิดจากท้าวธฤตราษฎร์กับนางสนมเสาวาลีคนเดียวของทุรโยธน์ ในเรื่องไม่มีบทบาทมากนัก แต่เมื่อคราวที่ยุธิษฐิระเดินลงจากรถศึกเพื่อไปขอขมาจากท้าวภีษมะ ผู้เป็นปู่ และ โทรณาจารย์, กฤปาจารย์ ผู้เป็นอาจารย์, ท้าวศัลยะ ผู้เป็นลุง ยุธิษฐิระได้ถามเป็นครั้งสุดท้ายว่าจะมีผู้ใดที่จะเปลี่ยนฝ่ายมาเป็นฝ่ายปาณฑพหรือไม่ ยุยุตสุก็เกิดเปลี่ยนใจเพราะไม่เห็นด้วยกับการกระทำของฝ่ายเการพเสมอมา จึงเปลี่ยนมาเข้ากับฝ่ายปาณฑพและช่วยรบอย่างแข็งขัน เมื่อสิ้นสุดสงคราม ได้เป็นมหามนตรีที่ปรึกษาช่วยดูแลราชการงานเมืองของ ยุธิษฐิระ และ เจ้าชายปรีกษิต โอรสของอภิมันยุที่ครองกรุงหัสตินาปุระอีกด้วย

หมวดหมู่:ตัวละครในมหาภารตะ
อาคิระ แด่หัวใจที่โลกไม่เคยรู้

thumb|150px|right|โปสเตอร์ในประเทศไทย

**อาคิระ แด่หัวใจที่โลกไม่เคยรู้** () หรือ ***Nobody Knows*** เป็น ภาพยนตร์ญี่ปุ่นแนวดรามา มีเนื้อเรื่องดัดแปลงมาจาก *คดีทอดทิ้งเด็กในสุกาโมะ* ในปี 1988 ซึ่งเป็นคดีดังที่เกิดขึ้นที่เขตโทชิมะ โตเกียว ซึ่งเป็นเหตุการณ์ที่มีพี่น้องต่างบิดา 4 คนถูกทิ้งให้อยู่กันเอง โดยที่ไม่มีใครรู้ว่า มารดาของเด็กเหล่านั้นไม่อยู่ด้วย​ 

ภาพยนตร์เรื่องนี้กำกับการแสดงและเขียนบทภาพยนตร์โดย ฮิโรกาซุ โคเรเอดะ ออกฉายครั้งแรก ในวันที่ 13 พฤษภาคม ปี พ.ศ. 2547 ในงานเทศกาลภาพยนตร์กาน ประเทศฝรั่งเศส ต่อมาได้ถูกฉายในงานเทศกาลภาพยนตร์นานาชาติมอสโก ประเทศรัสเซีย ในวันที่ 27 มิถุนายน 2547 และออกฉายที่ โตเกียว ในวันที่ 7 สิงหาคม 2547 ส่วนในประเทศไทย ออกฉายเมื่อวันที่ 30 กันยายน 2547 ที่*โรงภาพยนตร์ลิโด้* หลังจากที่ภาพยนตร์ออกฉายได้รับคำชื่นชมที่ดีและได้รับหลายรางวัลรวมถึงรางวัลนักแสดงชายยอดเยี่ยมจากเทศกาลภาพยนตร์กาน ปี 2004 ทำให้ ยูยะ อากิระ นักแสดงเจ้าของรางวัลดังกล่าวที่ขณะนั้นอายุเพียง 14 ปี สร้างสถิติเป็นนักแสดงที่อายุน้อยที่สุดที่ได้รับรางวัลนี้

## โครงเรื่อง
อาคิระ แด่หัวใจที่โลกไม่เคยรู้ บอกเล่าเรื่องราวของครอบครัวหนึ่งประกอบไปด้วยแม่และลูกๆของเธออีก 4 คน ที่มาขอเช่าห้องเล็กๆในโตเกียว โดยแจ้งกับเจ้าของอพาร์ทเมนต์เพียงว่าเธอขอเช่าห้องอยู่กับลูกชายคนโตเพียง 2 คน แต่ได้ปิดบังและซ่อนลูกๆอีก 3 คนไว้ในห้อง โดยไม่ให้ออกไปสู่โลกภายนอก และไม่มีใครรู้ถึงการมีอยู่ของเด็กๆอีก 3 คน แม่ทำงานเป็นเสาหลักของครอบครัวเพียงคนเดียว โดยการเงินของเธอฝืดเคืองมาก จึงต้องออกไปหาเงินมาใช้ให้พอกับลูก ๆ ของเธอ ดังนั้นเธอจึงออกไปทำงานตั้งแต่เช้า จนดึกทุกวัน แต่แล้ววันหนึ่ง เธอก็หายไป พร้อมกับวางจดหมาย และเงินไว้ให้ลูก ๆ จนเวลาผ่านไปนานมาก เธอก็ไม่มีวีแววว่าจะกลับมา ภาระที่เหลือจึงตกไปอยู่ที่ลูกชายคนโตทั้งหมดที่ยังอยู่ และต้องดูแลน้อง ๆ ต่อไป

## นักแสดง
* ยูยะ ยะกิระ Yuya Yagira ..... Akira Fukushima
* อะยุ คิตะอุระ Ayu Kitaura ..... Kyoko
* ฮิเอ คิมูระ Hiei Kimura ..... Shigeru
* โมะโมะโกะ ชิมิซึ Momoko Shimizu ..... Yuki
* ฮานะเอะ คัน Hanae Kan ..... Saki
* ยู You (Ehara Yukiko) ..... Keiko, the mother
* คาซึโยชิ คุชิดะ Kazuyoshi Kushida ..... Yoshinaga, The Landlord
* ยูกิโกะ โอะคะโมะโตะ Yukiko Okamoto ..... Eriko Yoshinaga
* เซะอิ ฮิระอิซึมิ Sei Hiraizumi ..... Mini-market Manager
* เรียว คะเซะ Ryo Kase ..... Mini-market Employee
* ทาคาโกะ ทะเตะ Takako Tate ..... Mini-market teller
* ยูอิจิ คิมูระ Yuichi Kimura ..... Sugihara (Taxi Driver)
* เคนอิจิ เอ็นโดะ Kenichi Endo ..... Pachinko Parlor Employee
* ซึซึมุ เทะระจิมะ Susumu Terajima ..... Baseball coach

## รางวัล
Awards

## แหล่งข้อมูลอื่น
* เวปอย่างเป็นทางการ
* IMDb

หมวดหมู่:ภาพยนตร์ญี่ปุ่น
หมวดหมู่:ภาพยนตร์ชีวิต
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ที่ถ่ายทำในประเทศญี่ปุ่น
มายูโกะ ฟูกูดะ

**มายูโกะ ฟูกูดะ**  (; เกิดวันที่ 4 สิงหาคม ค.ศ. 1994 ที่กรุงโตเกียว ประเทศญี่ปุ่น) เป็นนักแสดงและนักร้องชาวญี่ปุ่นที่เธอเปิดตัวในปีพ.ศ. 2541 เธอเซ็นสัญญากับค่าย FLaMme

พ่อของเธอ, เค็นจิ ฟุกุดะ เป็นมือกลองวงดนตรี Kasutera

## ผลงาน
### ละครโทรทัศน์
* *[[Summer Snow]]* (TBS) (2000)
* *[[Yoiko no Mikata]]* (NTV) (2003)
* *[[Ai no Ie]]* (NHK) (2003)
* *[[Hikaru Totomoni|Hikari to Tomo ni... -Jiheijōshi o Kakaete-]]* (NTV) (2004)
* *[[Last Present (Japanese drama)|Last Present: Musume to Ikiru Saigo no Natsu]]* (NTV) (2004)
* *[[Honto ni atta Kowai no Hanashi]]* (2004, CX)
* *[[Emergency room 24hours 3]]* (2005, CX)
* *[[The Queen's Classroom]]* (Joō no Kyōshitsu) (2005, NTV)
* *[[Grave of the Fireflies (2005 film)|Hotaru no Haka]]* (2005, NTV)
* *Byakuyakō* [*[[Journey Under the Midnight Sun]]*] (2006, TBS)
* *[[Teru Teru Ashita]]* (2006, EX)
* *[[Chibi Maruko-chan]]* (2006, CX)
* ** (2006, NTV)
* *[[Sono Gofun Mae]]* (2006, NHK)
* *[[Enka no Joō]]* (2007, NTV)
* *[[Serendipity no Kiseki]]* (2007, NTV)
* *[[Matsumoto Kisaburō Ikka Monogatari: Ojiisan no Daidokoro]]* (2007, CX)
* *[[Arigatou! Champy]]* (2008, CX)
* *[[Kiri no Hi]]* (2008, NHK)
* *[[Soka, Mo Kimi wa Inai no ka]]* (2009, TBS)
* *[[Zettai Reido]]* (2010, CX, ตอนที่ 5)
* *[[Miporin no Ekubo]]* (2010, NTV) (2010)
* *[[Q10 (TV series)|Q10]]* (2010, NTV) (2010)
* *[[Soredemo, Ikite Yuku]] (2011, CX) (2011)
* *Pandora 3* (2011, [[WOWOW]])
* *Future Diary* (2012, TBS)

=== รายการวาไรตี้ทางโทรทัศน์===
**Sujinashi (BSN, TBC, NBC) (2006)

### ภาพยนตร์
* *[[Kamikaze Girls]]* (2004)
* *[[Tenshi no Aeba]]* (2004)
* *[[Onaji Tsuki o Miteiru]]* (2005)
* *[[Gimmy Heaven]]* (2006)
* *[[Nihon Chinbotsu (2006 film)|Japan Sinks]]* (2006)
* *[[Yūnagi]]* (2006)
* *[[Little DJ: Chiisana Koi no Monogatari]]* (2007)
* *[[L: Change the World]]* (2008) เป็น มากิ นิไกโดะ
* *[[10 Promises to My Dog]]* (2008)
* *[[Heaven's Door]]* (2009)
* *[[Goemon (film)|Goemon]]* (2009)
* *[[Sakura, Futatabi no Kanako]]* (2013) เป็น มาซามิ
* *[[Flare_(film) |Flare]]* (2014) เป็น แฟลร์ มิตสึอิ
* *Kamata Prelude* (2020)
* *Good-bye* (2021) เป็น ซากูระ

### อนิเมะ
**[[Piano no Mori]]* (2007)
**[[Mai Mai Miracle]]* (2009)

### เวที
**Ame to yume no ato ni* (2006)
**Iya mushiro wasurete gusa* (2013)

### วิดีโอ
*Eri Tanenaka's PV "gerbera" (เพลงธีมของ*Gimmy Heaven*)

### โมษณา
#### โมษณาโทรทัศน์
##### 2003
* Nippon Telegraph and Telephone East Corporation (มกราคม)
* Zega Toys (มีนาคม)

##### 2004
* QUOQ Inc. (มกราคม)
* Kellogg Corn Flake (มิถุนายน)
* Nihon Kentucky Fried Chicken (ธันวาคม)

##### 2005
* Acecook (มีนาคม)

##### 2006
* Hoosiers (เมษายน - ปัจจุบัน)

##### 2012
* Olympics 2012

### ทำงานเสียงพากย์
* Charlotte's Web - Fern Arable (Dakota Fanning)

## ชีวิตส่วนตัว
ความสนใจของมะยุโกะรวมถึงการอ่านและฝีมือด้วยแล้ว และเธอยังเล่นเปียโนได้อีกด้วย ศิลปินที่ชื่นชอบของเธอรวมถึง อะยุมิ ฮะมะซะกิ, โพโน กราฟฟิตตี และ ริงโงะ ชีนะ

## อ้างอิง

## แหล่งข้อมูลอื่น
*  
* 

หมวดหมู่:นักแสดงเด็กชาวญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:บุคคลที่มาจากโตเกียว
หมวดหมู่:นักแสดงหญิงชาวญี่ปุ่น
หมวดหมู่:นักแสดงเสียงหญิงชาวญี่ปุ่น
เดวิลเมย์คราย

***เดวิลเมย์คราย*** (; ) เป็นวิดีโอเกมต่อสู้-ผจญภัย, hack and slash, ยิงมุมมองบุคคลที่สาม ชีรีส์เกมพัฒนาโดยแคปคอม และสร้างโดย Hideki Kamiya โดยซีรีส์มุ่งเน้นไปที่เป้าหมายหลักของตัวละครดันเต เพื่อล้างแค้นการฆาตกรรมของแม่โดยการทำลายล้างปีศาจ รูปแบบการเล่นประกอบไปด้วยฉากการต่อสู้ที่หนักหน่วงซึ่งผู้เล่นจะต้องพยายามขยายการโจมตีเป็นเวลานานในขณะที่หลีกเลี่ยงความเสียหายเพื่อแสดงการต่อสู้ที่มีสไตล์ องค์ประกอบนี้พร้อมกับเวลาและจำนวนรายการที่รวบรวมและใช้จะถูกนำมาพิจารณาภายใต้การให้คะแนนประสิทธิภาพของผู้เล่น

ซีรีส์นี้มีพื้นฐานมาจากบทกวีของอิตาลีเรื่อง *[[ดีวีนากอมเมเดีย]]* โดยการใช้คำพ้องความหมายรวมถึงตัวเอกของเกมดันเต (ตั้งชื่อตาม ดันเต อาลีกีเอรี) และตัวละครอื่น ๆ เช่นเวอร์จิล (เวอร์จิล), ทริช (เบียทริซ ปอร์ตีนารี), ลูเซีย (นักบุญลูซี่), ทริสมาเจีย (ซาตาน), Furiataurus (มินะทอร์),  Geryon, และ Cerberus ศัตรูหลายคนได้รับการตั้งชื่อตามบาป 7 ประการเช่น "Hell Pride" หรือ "Hell Lust"

ซีรีส์นี้ประสบความสำเร็จกับผลงานหลักทั้งหมดที่ขายหลายล้านชุดและได้รับรางวัล "Platinum Title" โดยแคปคอม ความสำเร็จของซีรีส์วิดีโอเกมนำไปสู่การดัดแปลงเป็นหนังสือการ์ตูน, นวนิยาย และแอนิเมชันเป็นต้น ตัวเกมแบบรีมาสเตอร์ที่มีความคมชัดสูงของทั้งสามเกมบนเพลย์สเตชัน 2 ได้เปิดตัวสำหรับ เพลย์สเตชัน 3 และ เอกซ์บอกซ์ 360 ในปี 2012 และอีกครั้งในปี 2018 สำหรับ เพลย์สเตชัน 4, เอกซ์บอกซ์วัน และ พีซี และในงานโตเกียวเกมโชว์ประจำปี 2010 แคปคอมได้เปิดเผยเกมใหม่ชื่อ *[[ดีเอ็มซี: เดวิลเมย์คราย]]* ที่ได้รับการพัฒนาร่วมกันโดย Ninja Theory และ แคปคอม ซึ่งเป็นการรีบูทของซีรีส์ที่สำรวจธีมที่คล้ายกันและยังสร้างธีมสังคมบางธีมอีกด้วย

ในงานอี 3 2018 แคปคอมได้เปิดเผยภาคใหม่ในซีรีส์ต้นฉบับซื่อ *[[เดวิลเมย์คราย 5]]* ซึ่งได้วางจำหน่ายในวันที่ 8 มีนาคม 2019

## แหล่งข้อมูลอื่น
*Capcom USA's ''Devil May Cry'' portal
*''Devil May Cry 2'' website 
*''Devil May Cry 3'' website 
**''Devil May Cry 3 Special Edition'' website 
*''Devil May Cry 4'' website  
*''Devil May Cry HD Collection'' website  
*''DmC: Devil May Cry'' website 
*''Devil May Cry 5'' website  
*
*''Devil May Cry'' series at MobyGames

หมวดหมู่:เกมชุด
หมวดหมู่:เดวิลเมย์คราย
หมวดหมู่:วิดีโอเกมแฟนตาซี
แอร์เฌแบ็ต บาโตรี

เคาน์เทสส์ **แอร์เฌแบ็ต บาโตรี** () เกิดเมื่อวันที่ 7 สิงหาคม ค.ศ. 1560 ในเมืองญีร์บาโตร์ (Nyírbátor) ประเทศฮังการี เป็นคนในตระกูลบาโตรีซึ่งมีความเกี่ยวดองกับพระมหากษัตริย์ฮังการีในสมัยนั้น

เมื่ออายุได้ 10 ปี แอร์เฌแบ็ตถูกหมั้นหมายกับแฟแร็นตส์ นาดาสดี (Ferenc Nádasdy) บุตรชายจากตระกูลชั้นสูงอีกตระกูลในฮังการี จากนั้นเธอกับแฟแร็นตส์แต่งงานกันในปี ค.ศ. 1575 ต่อมาเมื่อแฟแร็นตส์นำทัพไปทำสงครามกับออตโตมัน แอร์เฌแบ็ตได้ทำหน้าที่ดูแลทรัพย์สินและหมู่บ้านรอบ ๆ ปราสาทแซย์แตที่เธอพักอยู่ หลังแฟแร็นตส์เสียชีวิตในปี ค.ศ. 1604 เริ่มมีข่าวลือถึงความโหดร้ายของแอร์เฌแบ็ตมากขึ้นเรื่อย ๆ จนจักรพรรดิมัททีอัสรับสั่งให้ขุนนางฮังการีไปสืบหาความจริง มีการสอบพยานกว่า 300 ปากที่ระบุว่าแอร์เฌอแบ็ตล่อลวง ลักพา ทรมานและฆ่าเด็กสาวในหมู่บ้าน นอกจากนี้ยังพบหลักฐานหลายอย่าง เช่น ศพ ชิ้นส่วนมนุษย์ และเด็กสาวที่พบว่าถูกคุมขังขณะแอร์เฌแบ็ตถูกจับ

แอร์เฌแบ็ตถูกจับพร้อมกับผู้สมรู้ร่วมคิดอีก 4 คนข้อหาทรมานและฆาตกรรมเด็กสาวมากกว่าร้อยคนระหว่าง ค.ศ. 1590 ถึง 1610 จำนวนเหยื่อที่มีการระบุในการไต่สวนอยู่ที่ 650 ราย แต่จำนวนนี้มาจากการกล่าวอ้างของสาวรับใช้คนหนึ่ง ถึงแม้จะมีหลักฐานเอาผิดแอร์เฌแบ็ต แต่เธอกลับรอดพ้นโทษประหารชีวิต และถูกคุมขังในปราสาทแซย์แตจนกระทั่งเสียชีวิตในวันที่ 21 สิงหาคม ค.ศ. 1614

แอร์เฌแบ็ตขึ้นชื่อเรื่องการทรมานผู้คน *[[บันทึกสถิติโลกกินเนสส์]]* ให้การรับรองเธอในฐานะฆาตกรหญิงที่โหดที่สุดจากจำนวนเหยื่อ อย่างไรก็ตาม จำนวนเหยื่อนั้นยังเป็นที่ถกเถียง แอร์เฌแบ็ตมักถูกเล่าขานว่าเธอใช้เลือดเด็กสาวอาบต่างน้ำเพื่อคงความอ่อนเยาว์ แต่เรื่องเล่านี้ไม่มีหลักฐานยืนยันแน่ชัด ความโหดร้ายของเธอมักถูกนำไปเปรียบเทียบกับวลาดที่ 3 นักเสียบ ผู้ซึ่งต่อมาเป็นต้นแบบของเคาต์แดรกคูลาในนิยาย *[[แดรกคูลา]]* และถูกนำมาเล่าใหม่ในสื่อหลายรูปแบบ

## ดูเพิ่ม
* บาโตรี (วงดนตรี)

## อ้างอิง

## แหล่งข้อมูลอื่น
* Crime Library article on Erzsébet Báthory 
* BBC piece on Erzsébet Báthory
* A genealogy of the Nadasdy family, including her descendants
* A genealogy of the Báthory family
* Horrorblood 

หมวดหมู่:บุคคลที่เกิดในปี พ.ศ. 2103
หมวดหมู่:ฆาตกรต่อเนื่อง
หมวดหมู่:ตำนานผีดูดเลือด
หมวดหมู่:ชาวฮังการี
สำนักวิชาเภสัชศาสตร์ มหาวิทยาลัยวลัยลักษณ์

**สำนักวิชาเภสัชศาสตร์ มหาวิทยาลัยวลัยลักษณ์** เป็นสถาบันการศึกษาทางด้านเภสัชศาสตร์ โดยเป็นสถาบันการศึกษาทางเภสัชศาสตร์คุณภาพ มุ่งผลิตเภสัชกรที่มีคุณธรรม และมีความรู้เป็นเลิศ เป็นทีพึงของชุมชน

## ประวัติ
**สำนักวิชาเภสัชศาสตร์ มหาวิทยาลัยวลัยลักษณ์** จัดตั้งขึ้นโดยที่ประชุมคณะกรรมการวิทยาการสุขภาพ มหาวิทยาลัยวลัยลักษณ์ ได้พิจารณาและมีมติเห็นชอบในหลักการโครงการพัฒนาระบบสุขภาพของมหาวิทยาลัย และโครงสร้างองค์กรซึ่งประกอบด้วย วิทยาลัยวิทยาการสุขภาพ สถาบันวิจัยวิทยาลัยวิทยาการสุขภาพ สำนักวิชาแพทยศาสตร์ และสำนักวิชาเภสัชศาสตร์ โดยหลักสูตรเภสัชศาสตรบัณฑิต (หลักสูตรใหม่ พ.ศ. 2549) และโครงการจัดตั้งสำนักวิชาเภสัชศาสตร์ ได้ผ่านการพิจารณาจากสภาวิชาการ เมื่อวันที่ 29 ธันวาคม พ.ศ. 2548

หลักสูตรเภสัชศาสตรบัณฑิต (หลักสูตรใหม่ พ.ศ. 2549) และโครงการจัดตั้งสำนักวิชาเภสัชศาสตร์ ได้ผ่านพิจารณาอนุมัติจากที่ประชุมสภามหาวิทยาลัยวลัยลักษณ์ ครั้งที่ 1/2549 เมื่อวันที่ 11 มีนาคม พ.ศ. 2549 และได้รับการเห็นชอบหลักสูตรจากสำนักงานคณะกรรมการการอุดมศึกษา เมื่อวันที่ 20 มีนาคม พ.ศ. 2550 และสภาเภสัชกรรมได้รับทราบหลักสูตรเภสัชศาสตรบัณฑิต สำนักวิชาเภสัชศาสตร์ มหาวิทยาลัยวลัยลักษณ์

## หลักสูตร
สำนักวิชาเภสัชศาสตร์ มหาวิทยาลัยวลัยลักษณ์ เปิดทำการเรียนการสอนด้านเภสัชศาสตร์ ซึ่งมีหลักสูตรในระดับปริญญาตรี ปริญญาโท และปริญญาเอก ดังนี้

## อ้างอิง

## ดูเพิ่ม
* มหาวิทยาลัยวลัยลักษณ์
* โรงพยาบาลศูนย์การแพทย์มหาวิทยาลัยวลัยลักษณ์
* รายชื่อคณะและสำนักวิชาเภสัชศาสตร์ในประเทศไทย

## แหล่งข้อมูลอื่น
* สำนักวิชาเภสัชศาสตร์ มหาวิทยาลัยวลัยลักษณ์
* ศูนย์การแพทย์มหาวิทยาลัยวลัยลักษณ์ 
* โรงพยาบาลศูนย์การแพทย์มหาวิทยาลัยวลัยลักษณ์

วลัยลักษณ์
หมวดหมู่:มหาวิทยาลัยวลัยลักษณ์
โนโซมิ (ขบวนรถไฟ)

[thumb|right|ขบวนโนโซมิ ทำขบวนโดย[ชิงกันเซ็ง 700 ซีรีส์ ที่สถานีโอกายามะ, เมษายน ค.ศ. 2007]]
thumb|right|ภายในชิงกันเซ็ง 700 ซีรีส์ (ขบวนโนโซมิ) , กันยายน ค.ศ. 2004

**โนโซมิ** () เป็นขบวนรถไฟความเร็วสูงในเส้นทางโทไกโดชิงกันเซ็งและซันโยชิงกันเซ็ง ถ้าทำขบวนด้วยรถไฟซีรีส์ 500 จะสามารถวิ่งด้วยความเร็วสูงสุด 300 กิโลเมตรต่อชั่วโมง ทำให้สามารถเดินทางจากโตเกียวไปยังโอซากะ ระยะทางประมาณ 515 กิโลเมตร ใช้เวลาเดินทางเพียง 2.5 ชั่วโมง

ปัจจุบัน ขบวนโนโซมิจะใช้รถไฟชิงกันเซ็ง 300 ซีรีส์, 500 ซีรีส์, 700 ซีรีส์ และN700 ซีรีส์ ซึ่ง N700 รุ่นล่าสุดนั้นจะให้บริการไปกลับเพียงแค่ 4 รอบต่อวันเท่านั้น นอกจากนั้นยังมีโครงการจะให้บริการโนโซมิทั้งหมด (เช่น โตเกียว-ฮากาตะ) ใช้รถไฟ N700 ทั้งหมดในปี 2009 นี้

ขบวนโนโซมินี้จะหยุดไม่บ่อยครั้งเหมือนกับขบวนฮิการิ สำหรับโทไกโดชิงกันเซ็งนั้น ขบวนโนโซมิจะหยุดที่สถานีรถไฟโตเกียว, นาโงยะ, เกียวโต และชินโอซากะ เท่านั้น ส่วนเส้นทางซันโยชิงกันเซ็ง นั้น ขบวนโนโซมิทุกขบวนจะหยุดที่สถานีชินโคเบะ, โอะกะยะมะ, ฮิโรชิมะ, โคกูระ และฮากาตะเท่านั้น มีโนโซมิบางขบวนเท่านั้นที่จะหยุดที่สถานีเสริมนอกเหนือจากนี้ โนโซมิให้บริการเฉพาะเวลากลางวันเท่านั้น โดยไม่สามารถใช้สิทธิ์บัตรผ่านรถไฟญี่ปุ่นสำหรับนักท่องเที่ยวต่างชาติได้

คำว่า *โนโซมิ* เป็นคำในภาษาญี่ปุ่น มีความหมายว่า "ความหวัง" ได้รับการคัดเลือกให้เป็นชื่อเนื่องจากมีความเร็วกว่าบริการรถไฟที่มีอยู่ในขณะนั้นคือ *[[ฮิการิ (ขบวนรถไฟ)|ฮิการิ]]* ที่มีความหมายว่า "แสง" หรือ "รังสี" และ*[[โคดามะ (ขบวนรถไฟ)|โคดามะ]]* ที่มีความหมายว่า "เสียงสะท้อน" ซึ่งในขณะนั้นมีความต้องการรถไฟที่เร็วกว่า*ฮิระกิ* และ *โคดามะ*อยู่มาก

*โนโซมิ* เปิดให้บริการเมื่อวันที่ 14 มีนาคม ค.ศ. 1992

## อ้างอิง

หมวดหมู่:ชิงกันเซ็งแบ่งตามขบวนรถ
จากัวร์

**จากัวร์** หรือ **แจกัวร์** หรือ **แจกวาร์** (Jaguar) สามารถหมายถึง
* เสือจากัวร์ 
* จากัวร์ (รถยนต์) รถยนต์หรูจากอังกฤษ
* อาตาริ จากัวร์ เครื่องเล่นวิดีโอเกม
* เซเปแคท จากัวร์ เครื่องบินรบ 

หมวดหมู่:จากัวร์
พรรคคอมมิวนิสต์เนปาล (ลัทธิเหมา)

**พรรคคอมมิวนิสต์เนปาล (ลัทธิเหมา)** ( ถอดเป็นอักษรไทย: เนปาล กมฺยุนิษฺฏ ปารฺฏี (มาโอวาที), ) เป็นพรรคการเมืองตามแนวลัทธิเหมาในประเทศเนปาล ก่อตั้งขึ้นเมื่อปี พ.ศ. 2537 ในการเลือกตั้งสภาร่างรัฐธรรมนูญในปี พ.ศ. 2551 พรรคคอมมิวนิสต์เนปาล (ลัทธิเหมา) ได้รับเลือกตั้งมากที่สุดคือ 220 ที่นั่ง จากทั้งหมด 601 ที่นั่ง

หมวดหมู่:ลัทธิเหมา
หมวดหมู่:พรรคคอมมิวนิสต์
หมวดหมู่:พรรคการเมืองเนปาล
ฮิการิ (ขบวนรถไฟ)

300px|thumb|''ฮิการิเรลสตาร์'' ทำขบวนด้วยรุ่น 700 series

**ฮิการิ** () เป็นขบวนรถไฟความเร็วสูงในประเทศญี่ปุ่น ให้บริการในเส้นทางโทไกโดชิงกันเซ็งและซันโยชิงกันเซ็ง รถไฟประเภทนี้วิ่งช้ากว่าขบวนโนโซมิ แต่ยังเร็วกว่าขบวนโคดามะ หากใช้สิทธิ์ตามบัตรผ่านรถไฟญี่ปุ่น ขบวนฮิการินี้จะเป็นรถไฟประเภทที่เร็วที่สุดที่ให้บริการบนเส้นทางโทไกโดและซันโยชิงกันเซ็ง เมื่อชิงกันเซ็งเปิดให้บริการในปี 1964 ฮิการิได้เป็นรถไฟที่เร็วที่สุดบนเส้นทางที่วิ่งจากโตเกียวไปยังสถานีชินโอซะกะ มีการหยุดรถเพียงแค่สองครั้งเท่านั้นคือที่นาโงยาและที่เกียวโต ต่อมา ฮิการิได้ขยายไปให้บริการบนซันโยชิงกันเซ็งแม้ว่ารถไฟฮิการิจะเร็วกว่าเพียงขบวนโคดามะเท่านั้น ทั้งคู่จึงได้รับฉายาสั้นๆร่วมกันว่า "ฮิดะมะ"

บริษัทรถไฟญี่ปุ่นตอนกลางเป็นผู้ให้บริการฮิการิ ปัจจุบันนี้ใช้รถไฟขนาด 16 โบกี้ หลายซีรีส์ได้แก่ 700 ซีรีส์ และ 300 ซีรีส์ รถไฟฮิการิส่วนใหญ่จะหยุดตามสถานีต่างเช่น ชิซุโอะกะ, ไมบาระ หรือฮิเมะจิ เพื่อให้รถไฟที่เร็วกว่า เช่น ขบวนโนโซมิ วิ่งผ่านไปด้วยความเร็วสูงสุดก่อน

ในเดือนมีนาคม ปี 2008 ขบวนฮิการิได้นำชิงกันเซ็ง N700 ซีรีส์ มาใช้สำหรับการเดินทางระหว่างสถานีชินโยโกะฮะมะและสถานีฮิโระชิมะ และสำหรับรถไฟเที่ยวดึกระหว่างสถานีโตเกียวและนาโงยา

บริษัทรถไฟญี่ปุ่นตะวันตกเริ่มให้บริการ***ฮิการิ เรล สตาร์*** (Hikari Rail Star) ในปี 200 ซีรีส์0 โดยมีเฉพาะเส้นทางซันโยชิงกันเซ็งเท่านั้น โดยใช้รถไฟขบวนพิเศษขนาด 8 โบกี้ซีรีส์ 700 ซีรีส์ ที่มีความเร็วสูงสุด 285 กิโลเมตรต่อชั่วโมง การที่บริษัทรถไฟญี่ปุ่นตะวันตกนำมาให้บริการนี้เพื่อเพิ่มศักยภาพในการแข่งขันกับสายการบินที่บินอยู่ในเส้นทางโอซะกะไปยังฟุกุโอะกะ ที่นั่งที่สำรองเอาไว้บนรถไฟ*ฮิการิ เรล สตาร์*มีการจัดแบบ 2-2 แทนที่จะเป็น 3-2 เหมือนฮิการิทั่วๆไป และด้านหน้าของแต่ละที่นั่งนั้นจะมีจุดจ่ายไฟฟ้าสำหรับผู้ใช้คอมพิวเตอร์แบบพกพาอีกด้วย

ก่อนและระหว่างช่วงสงครามโลกครั้งที่ 2นั้น ฮิการิเคยเป็นชื่อของรถไฟด่วนที่วิ่งจากปูซาน ประเทศเกาหลี ไปยังชางชุน ในแมนจูเรีย ต่อมา ในทศวรรษที่ 1950 ชื่อนี้ได้นำมาใช้เป็นชื่อรถไฟด่วนที่วิ่งจากฟุกุโอะกะไปยังคาโงชิมะและเบ็ปปุ

หมวดหมู่:ชิงกันเซ็งแบ่งตามขบวนรถ
มุมกวาดเฉลี่ย

ในทางฟิสิกส์ดาราศาสตร์ **มุมกวาดเฉลี่ย** () ของวัตถุที่โคจรรอบวัตถุอื่น หมายถึงมุมที่วัตถุนั้นเคลื่อนที่ไปรอบจุดศูนย์กลางของวัตถุอื่น คำนวณได้โดยสูตร
:M = M_0 + n (t-t_0) \,\!

หมวดหมู่:ฟิสิกส์ดาราศาสตร์
หมวดหมู่:มุม
เนียร์ชูเมกเกอร์

thumb|250px|ภาพวาดของเนียร์ชูเมกเกอร์

**เนียร์ชูเมกเกอร์** () เป็นยานอวกาศของนาซา สำหรับไปสำรวจดาวเคราะห์น้อยอีรอส ส่งออกจากโลกเมื่อวันที่ 17 กุมภาพันธ์ พ.ศ. 2539 บินผ่านดาวเคราะห์น้อยแมธิลด์ เมื่อวันที่ 27 มิถุนายน พ.ศ. 2540 และเข้าสู่วงโคจรของอีรอสเมื่อวันที่ 14 กุมภาพันธ์ พ.ศ. 2543

หมวดหมู่:ยานอวกาศ
หมวดหมู่:ภารกิจสู่ดาวเคราะห์น้อย
หมวดหมู่:ภารกิจอวกาศในปี พ.ศ. 2539
หมวดหมู่:โครงการดิสคัฟเวอรี
อัตราเร็วในวงโคจร

**อัตราเร็วในวงโคจร** () คือ อัตราเร็วของวัตถุหนึ่งขณะโคจรรอบวัตถุอื่น ซึ่งอัตราเร็ว v จะมีค่าเท่ากับ

* วงโคจรปกติ: v=
\sqrt{2\left({\mu\over{r}}+{\epsilon}\right)}

* วงโคจรวงรี: v=
\sqrt{\mu\left({2\over{r}}-{1\over{a}}\right)}

* วงโคจรพาราโบลา: v=\sqrt{\mu\left({2\over{r}}\right)}
* วงโคจรไฮเพอร์โบลา: v=\sqrt{\mu\left({2\over{r}}+{1\over{a}}\right)}

หมวดหมู่:ฟิสิกส์ดาราศาสตร์
หมวดหมู่:กลศาสตร์ท้องฟ้า
ความเอียงของวงโคจร

thumb|400px|ภาพแสดงความเอียงของวงโคจร

**ความเอียงของวงโคจร** () เป็นหนึ่งในองค์ประกอบของวงโคจร หมายถึงมุมระหว่างระนาบของวงโคจรกับระนาบอ้างอิง

ความเอียงของวงโคจร เป็นหนึ่งใน 6 องค์ประกอบของวงโคจร ใช้อธิบายถึงรูปร่างและทิศทางของวงโคจรของวัตถุท้องฟ้า นับเป็นระยะเชิงมุมของระนาบวงโคจรเทียบกับระนาบอ้างอิง (โดยมากมักใช้เส้นศูนย์สูตรหรือเส้นสุริยวิถีของดาวฤกษ์แม่ในระบบ และมีหน่วยเป็นองศา)

สำหรับระบบสุริยะ ความเอียงของวงโคจร (คือ *i* ในภาพด้านข้าง) ของดาวเคราะห์ดวงหนึ่ง ๆ จะเท่ากับมุมระหว่างระนาบของวงโคจรของดาวเคราะห์นั้นกับเส้นสุริยวิถี ซึ่งเป็นระนาบที่เป็นเส้นทางโคจรของโลก นอกจากนี้ยังสามารถวัดได้โดยเปรียบเทียบกับระนาบอื่น ๆ เช่น เทียบกับเส้นศูนย์สูตรของดวงอาทิตย์ หรือเทียบกับระนาบโคจรของดาวพฤหัสบดี แต่การใช้เส้นสุริยวิถีในการอ้างอิงจะเหมาะสมกับผู้สังเกตการณ์บนโลกมากกว่า วงโคจรของดาวเคราะห์ส่วนใหญ่ในระบบสุริยะของเรามีค่าความเอียงของวงโคจรค่อนข้างน้อย ไม่ว่าจะเปรียบเทียบกันเองหรือเทียบกับเส้นศูนย์สูตรของดวงอาทิตย์ก็ตาม มีข้อยกเว้นก็เพียงในบรรดาดาวเคราะห์แคระ เช่น พลูโต และ เอริส ซึ่งมีค่าความเอียงของวงโคจรเทียบกับสุริยวิถีสูงถึง 17 องศาและ 44 องศาตามลำดับ ดาวเคราะห์น้อยขนาดใหญ่ เช่น พัลลัส ก็มีความเอียงของวงโคจรสูงถึง 34 องศา สำหรับดาวเคราะห์นอกระบบ ยังไม่ค่อยมีการวัดความเอียงของวงโคจร ทราบได้แต่เพียงมวลต่ำสุดของมันเท่านั้น ซึ่งหมายถึง ดาวเคราะห์นอกระบบบางดวงที่แท้อาจเป็นดาวแคระน้ำตาล หรือเป็นดาวแคระแดงที่จางมาก ๆ ก็ได้ มีแต่เพียงดาวเคราะห์ที่ตรวจพบการเคลื่อนผ่าน และที่ตรวจจับด้วยวิธีมาตรดาราศาสตร์ จึงสามารถทราบถึงความเอียงของวงโคจร และบางทีอาจทราบถึงมวลที่แท้จริงได้ ในช่วงคริสต์ทศวรรษ 2010 ข้างหน้านี้ น่าจะมีการตรวจวัดความเอียงของวงโคจรและมวลที่แท้จริงของดาวเคราะห์นอกระบบจำนวนมากได้เพิ่มขึ้น โดยใช้การสังเกตการณ์ในอวกาศผ่านปฏิบัติการต่าง ๆ เช่น ดาวเทียมไกอา, Space Interferometry Mission และ กล้องโทรทรรศน์อวกาศเจมส์ เว็บบ์

## อ้างอิง

หมวดหมู่:ฟิสิกส์ดาราศาสตร์
หมวดหมู่:กลศาสตร์ท้องฟ้า
พ่อขุนศรีนาวนำถุม

**พ่อขุนศรีนาวนำถุม** หรือ **พญาศรีนาวนำถุม**  เป็นขุนในเมืองเชลียง ผู้เสวยราชสมบัติสองนครคือสุโขทัยและศรีสัชนาลัย และบางแหล่งระบุว่าพระองค์เป็นผู้สถาปนาอาณาจักรสุโขทัย เป็นพระองค์แรก แต่บางแหล่งก็ระบุว่า พระยาพาลีราช เป็นผู้สถาปนารัฐอิสระสุโขทัยเป็นพระองค์แรกไม่ใช่พ่อขุนศรีนาวนำถุม

อย่างไรก็ตามผู้ปกครองสุโขทัยคนต่อมาคือขอมสบาดโขลญลำพง โดยอาจนำแคว้นสุโขทัยกลับเข้าไปอยู่ภายใต้อิทธิพลของขอม-ละโว้ อีกครั้ง จนกระทั่งพ่อขุนผาเมืองเจ้าเมืองราด ร่วมกับพ่อขุนศรีอินทราทิตย์เจ้าเมืองบางยาง ร่วมกันทำสงครามได้ชัยชนะเหนือขอมสบาดโขลญลำพง จนสามารถนำแคว้นสุโขทัยออกจากอิทธิพลของขอม-ละโว้ อีกครั้ง

## ดูเพิ่ม
* รายพระนามพระมหากษัตริย์ไทย

## อ้างอิง

หมวดหมู่:ราชวงศ์นำถุม
หมวดหมู่:อาณาจักรสุโขทัย
หมวดหมู่:พระมหากษัตริย์ไทย
หมวดหมู่:พระมหากษัตริย์ผู้ทรงก่อตั้ง
หมวดหมู่:บุคคลในคริสต์ศตวรรษที่ 13
1 E7 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 10 Mm (10,000 กม.) ถึง 100 Mm (100,000 กม.) (106 และ 107 ม.)

__TOC__

----
**[[1 E6 m|ความยาวน้อยกว่า 10<sup>7</sup> เมตร]]**
----

#### การแปลงหน่วย
1,000 กม. เท่ากับ:
* 6,215 ไมล์
* ด้านหนึ่งของ สี่เหลี่ยมจัตุรัส ซึ่งมีพื้นที่ 100,000,000 กม.²
* รัศมีของ วงกลม ซึ่งมีพื้นที่ 314,159,265 กม. ²

#### ธรรมชาติ
* 15,134&nbsp;กม. — ชายฝั่งของ ประเทศนิวซีแลนด์
* 19,924&nbsp;กม. — ชายฝั่งของ สหรัฐอเมริกา
* 21,925&nbsp;กม. — ชายฝั่งของ ประเทศนอร์เวย์
* 25,760&nbsp;กม. — ชายฝั่งของ ประเทศออสเตรเลีย
* 40,000&nbsp;กม. — ชายฝั่งของ ประเทศฟินแลนด์ (รวมเกาะต่าง ๆ)

#### ดาราศาสตร์
* 12,104&nbsp;กม. — เส้นผ่าศูนย์กลางของ ดาวศุกร์
* 12,742&nbsp;กม. — เส้นผ่าศูนย์กลางของ โลก
* 49,528&nbsp;กม. — เส้นผ่าศูนย์กลางของ ดาวเกตุ (เนปจูน)
* 51,118&nbsp;กม. — เส้นผ่าศูนย์กลางของ ดาวมฤตยู (ยูเรนัส)


----
**[[1 E8 m|ความยาวมากกว่า 10<sup>8</sup> เมตร]]**
----


## ดูเพิ่ม
* อันดับของขนาด (ความยาว)

+07
ซืร์ตเซย์

thumb|ซืร์ตเซย์ 16 วันหลังเริ่มต้นการปะทุ

**ซืร์ตเซย์** ( ออกเสียงว่า  แปลว่า"เกาะของซูร์เตอร์") เป็นเกาะภูเขาไฟ ที่ตั้งอยู่ในหมู่เกาะเวสมาร์นายาส ซึ่งห่างจากชายฝั่งทางใต้ของประเทศไอซ์แลนด์ เกาะนี้เป็นเกาะที่ตั้งอยู่ใต้สุดของประเทศไอซ์แลนด์

เกาะนี้ก่อตัวขึ้นจากการปะทุของภูเขาไฟซึ่งซึ่งอยู่ใต้ทะเล 130 เมตรและอยู่กลุ่มภูเขาไฟใต้น้ำแวสต์มานาเอย์ยาร์ซึ่งเป็นส่วนหนึ่งของเทือกกลางมหาสมุทรแอตแลนติกได้เกิดการปะทุขึ้นและก่อตัวขึ้นเรื่อย ๆ จนโผ่ลพ้นผิวน้ำในในวันที่ 14 พฤศจิกายน พ.ศ. 2506 การปะทุสิ้นสุดลงในวันที่ 5 มิถุนายน พ.ศ. 2510 โดยมีพื้นที่ประมาณ 2.7 ตารางกิโลเมตร หลังจากนั้นเกาะก็ถูกกัดเซาะจากลมและคลื่นจนทำให้ในปี พ.ศ. 2555 เกาะเหลือพื้นที่เพียง 1.3 ตารางกิโลเมตร จาการสำรวจล่าสุดในปี พ.ศ. 2550 พบว่าจุดที่สูงที่สุดของเกาะคือ 155 เมตรจากระดับน้ำทะเล

เกาะนี้มีชื่อมาจากเทพเจ้าซูร์เตอร์ในตำนานเทพเจ้าสแกนดิเนเวีย  เกาะนี้ถูกศึกษาโดยนักวิทยาภูเขาไฟอย่างละเอียดในช่วงที่มันเกิดการปะทุ และได้รับการศึกษาโดยนักพฤกษศาสตร์และนักชีววิทยาเพื่อศึกษารูปแบบของชีวิตในเกาะใหม่แห่งนี้ การปะทุครั้งนี้ไม่ได้ทำให้เกิดเกาะซืร์ตเซย์เกาะเดี่ยวแต่ทำให้เกิดเกาะ Jólnir และยอดเขาอื่น ๆ ที่ยังไม่ได้รับการตั้งชื่อด้วย

## อ้างอิง

หมวดหมู่:เกาะในทวีปยุโรป
หมวดหมู่:ภูเขาไฟในทวีปยุโรป
หมวดหมู่:ธรณีสัณฐานในประเทศไอซ์แลนด์
หมวดหมู่:ภูเขาไฟในมหาสมุทรแอตแลนติก
หมวดหมู่:เกาะใหม่
หมวดหมู่:ภูเขาไฟในประเทศไอซ์แลนด์
หมวดหมู่:แหล่งมรดกโลกในประเทศไอซ์แลนด์
ลองจิจูดของจุดโหนดขึ้น

thumb|400px|ภาพแสดงลองจิจูดของจุดโหนดขึ้น

**ลองจิจูดของจุดโหนดขึ้น** หรือ **ราหู** (อังกฤษ: longitude of the ascending node) เป็นหนึ่งในองค์ประกอบของวงโคจร หมายถึงมุมระหว่างจุดอ้างอิงและโหนดขึ้น

## อ้างอิง

หมวดหมู่:ฟิสิกส์ดาราศาสตร์